title: Pone ke mawakwikya (suterot)
text: Sedme ine, kwik tir « punaf » tisik, i « stezaf ayaf gamdarulik » « mea tis ke sane lizu divfir », vox soe me tis « ke glastikeem lize blir ise liz djukofir ». Ede kot levetirik ke witaf ugal gu widluca is kaiksavera is gronafa plukera zo lanzar, pune ostik mawakwikya gu ogaf ikrakobasik zo gilaskiper, numen bat sok fereon tir taneafa bora van tresewera. Tana fega ralentamba va Célestine dye tir inafa nuera va rotis dulap vas kaikfira va fertusa jowa num kotresexoara. Voxen Mirbeau icde tarlesa rotira ke kwikeem vol bidger kiren ban in evon zo ripindar ise cugviele gan felisik zo avonar. Dace Célestine, nekev intafa vofatca isu boikera, tere silukon vanpir dalik nume va zanisikyama koe zazda ke Cherbourg poaster liz va Joseph matelik al dositar, i va variaf Joseph tukulaweyes nope djastasa dubiera va dilgavafa porma ke Lanlaire isen Célestine dace trakur da in va Claire rumeikya boeyer aze aytayar. Voxen, ton ontinuk ke awuzara va belisik, ine dace belir da va bat in « kal gomil » djuproyoter... sedme bocaf ravlem ke pone...